«Жетісай ауданының мамандандырылған «Дарын» мектеп-интернаты» КММ
«Даналық мектебі» клубының «Әже даналығы» бағыты аясында 7-сынып оқушыларымен өткізілген «Әжем үйреткен» тақырыбындағы кездесудің

ХАТТАМАСЫ № ____


Өткізілген күні: 15 қараша 2024 жыл
Өткізілген орны: акт зал
Қатысқандар: әжелер алқасы, аналар, ұстаздар, 7-сынып оқушылары және кеш қонақтары.

КҮН ТӘРТІБІ:
1. Әже тәрбиесінің отбасындағы орны және ұрпақтар сабақтастығы.
2. «Әжем үйреткен» тақырыбында әжелердің өнегелі әңгімелері мен тәрбиелік кеңестері.
3. Оқушылардың үлкенге құрметі, ұлттық салт-дәстүрлерді танып-білуі және күнделікті өмірде қолдануы.
ТЫҢДАЛДЫ:
[bookmark: _GoBack]Бірінші мәселе бойынша кездесуді жүргізуші сөз алып, «Әжем үйреткен» тақырыбындағы кездесудің мақсаты оқушыларға әже тәрбиесінің маңызын түсіндіру, үлкендердің өмірлік тәжірибесін үлгі ету және ұлттық құндылықтарды дәріптеу екенін атап өтті. Отбасындағы әженің мейірімі, ақыл-кеңесі мен өнегесі баланың адамгершілік қасиеттерінің қалыптасуына ықпал ететіні айтылды.
Екінші мәселе бойынша әжелер алқасының өкілдері сөз сөйлеп, бала тәрбиесіндегі әженің орны, отбасылық дәстүрлер мен үлкенді сыйлау туралы ой бөлісті. Әжелер оқушыларға сәлем беру, ізет көрсету, дастарқан басында әдеп сақтау, еңбекті бағалау және кішіге қамқор болу жөнінде ақыл-кеңестерін жеткізді.
Әңгіме барысында тазалыққа, ұқыптылыққа, адалдыққа және жауапкершілікке баулудың маңызы сөз болды. Ұлттық тәрбиенің күнделікті қарапайым әрекеттерден басталатыны, жақсы әдеттің үлкендердің үлгісі арқылы қалыптасатыны түсіндірілді.
Үшінші мәселе бойынша аналар мен ұстаздар отбасы мен мектеп тәрбиесінің сабақтастығы туралы пікір білдірді. Баланың бойына мейірімділік, әдептілік, еңбекқорлық қасиеттерін сіңіруде ата-ана, әже және ұстаздың бірлескен жұмысы маңызды екені айтылды.
Оқушылардың өз әжелерінен үйренген өнегелі істері, отбасындағы дәстүрлер және үлкендердің ақылын өмірде қолдану туралы ойларына назар аударылды.
СӨЗ СӨЙЛЕГЕНДЕР:
1. Әжелер алқасының өкілдері ұлттық тәрбиені сақтауда отбасындағы өнегенің маңызын атап өтіп, балаларды үлкенді құрметтеуге, білім алуға және адал еңбек етуге баулуға шақырды.
2. Аналар өкілдері отбасында үлкендердің ақылын тыңдау, өзара сыйластықты сақтау және балаларға қолдау көрсету жөнінде пікір білдірді.
3. Ұстаз Байбосынова Лаззат пен Рахимова Бибігул апайлар осындай кездесулердің оқушылардың ұлттық құндылықтарға қызығушылығын арттырудағы тәрбиелік мәніне тоқталды.
4. Оқушы өкілдері әжесінен үйренген жақсы әдеттері мен өмірлік өнегесі туралы бөлісті.
ҚАУЛЫ ЕТІЛДІ:
1. Әжелердің тәрбиелік кеңестері 7-сынып оқушыларымен жүргізілетін тәрбие жұмысында басшылыққа алынсын.
2. Оқушыларға үлкенді құрметтеу, кішіге қамқорлық көрсету, отбасылық дәстүрлерді сақтау жөніндегі түсіндіру жұмыстары жалғастырылсын.
Жауаптылар: сынып жетекшілері мен тәрбиешілері.
Мерзімі: оқу жылы бойы.
3. «Әже даналығы» бағыты аясында әжелер мен аналардың қатысуымен тағылымды кездесулер ұйымдастыру жалғастырылсын.
Жауаптылар: клуб жетекшісі, бағыт жетекшісі.
Мерзімі: клуб жоспарына сәйкес.
4. Оқушыларға өз әжелерінен үйренген өнегелі ісі туралы шағын әңгіме дайындау ұсынылсын.
Жауаптылар: 7-сынып жетекшілері мен тәрбиешілері.
Мерзімі: келесі тәрбие сағаты.

